Folk raser på de sociale medier over formodet gruppe-voldtægt på pizzeria i Aabenraa

Ved du noget? Mail 1224@eb.dk eller sms/mms 1224 til alm. takst

Savannah Pizzeria på Rådhusgade i Aabenraa bliver udsat for voldsomme ytringer på de sociale medier efter at en 17-årig pige angiveligt blev voldtaget af tre mænd med tyrkisk baggrund i selve pizzeriaet.

Se mere video på localeyes.dk

'Lortested hvor der blev voldtaget en ung pige.'

'Vi skal aldrig derind igen.'

'Køb en pizza og få en gruppevoldtægt af din datter med i prisen. Tid til at gøre noget ved det, lyder nogle af de rasende kommentarer.

Ifølge jv.dk har pizzariaet holdt lukket siden den formodede gruppevoldtægt, hvor tre mænd på 19, 19 og 23 år er sigtet og varetægtsfængslet.

Ingen forklaring

Der er ingen forklaring på lukningen. Ekstra Bladet har mandag morgen forgæves forsøgt at få en kommentar fra indehaveren af spisestedet.

Ejeren af pizzeriaet Savannah i Rådhusgade i Aabenraa, Tevfik Akdeniz, blev dybt rystet oven på nyheden om, at den 17-årig pige ifølge Syd- og Sønderjyllands Politi er blevet udsat for en gruppevoldtægt på stedet.

Det fortalte han til Ekstra Bladet, efter at han ud på eftermiddagen fredag fik lov til at åbne sin forretning igen.

- Ja, det er hos mig, det er sket, siger han, inden han giver telefonrøret videre til sin søn, der er hastet til for at hjælpe.

- Min far er meget chokeret. Jeg er lige kommet og har kun nået at tale med ham ganske kort om det, jeg kunne læse på nettet og på Facebook, siger sønnen.

Se mere video på localeyes.dk

Syd- og Sønderjyllands Politi fik lidt efter klokken fire natten til fredag en anmeldelse fra den 17-årig pige, som hævdede, at hun var blevet voldtaget.

- Vi har siden foretaget afhøring og sporsikring. De ting sammen med de tekniske spor har gjort, at vi er af den overbevisning, at der er sket en voldtægt. Og at der er flere gerningsmænd, der har udført voldtægten i forening, siger politikommissær ved lokalpolitiet i Aabenraa, Henning Marcussen.